Burung

Burung () merupakan haiwan vertebrata bersayap, berkaki dua, berdarah panas dan bertelur; pelbagai spesiesnya dalam kelas Aves yang besar dan terdapat di serata dunia dari kawasan gurun sehinggalah di Kutub Utara, juga di kawasan hutan hujan Amazon, dan Greenland. Terdapat lebih daripada 11,000 spesies burung yang dikenal pasti dan dibahagikan kepada 44 order. Selain itu, terdapat banyak subspesies yang jika dikira berserta dengan spesies yang diketahui mengandungi lebih 3,200 jenis.

Burung merupakan homoioterma, berdarah panas, dengan suhu tetap 40-44 °C. Tulang burung adalah ringan dan berongga di kebanyakan tempat untuk mengurangkan ketumpatan dan beratnya. Semua burung mempunyai paruh, yang berbeza hanyalah bentuk dan saiz paruh mereka. Kebanyakan burung mempunyai bulu pelepah kecuali sedikit yang tidak mempunyai bulu pelepah. Burung jenis teropod dipercayai berevolusi daripada reptilia, seperti dinosaur, yang hidup kira-kira 180 juta tahun yang lampau. Burung berubah dan kehilangan gigi dan ciri reptilia yang lain, semasa mengalami proses evolusi yang mengambil masa berjuta-juta tahun. Pada masa yang sama, bulu pelepah tumbuh pada ekornya dan sayapnya.

Banyak burung mampu terbang kecuali beberapa spesies seperti burung unta, emu, kiwi dan penguin. Kesemua burung mempunyai sayap walaupun pada burung yang tidak dapat terbang, sungguhpun ia mungkin kecil dan tidak berguna. Burung boleh mengeluarkan telur. Pada kebiasaannya burung betina akan mengeram telur, kadangkala kedua-dua pasangan akan bergilir, dan dalam sesetengah spesies burung hanya burung jantan yang akan mengeramkan telur tersebut. Terdapat juga spesies burung yang bertelur dalam sarang burung lain untuk dieramkan oleh keluarga burung angkat.
Ciri-ciri

Ciri-ciri utama burung adalah seperti berikut :-

* Badan dilitupi oleh bulu pelepah.
* Mempunyai paruh yang tidak bergigi dan dua kepak.
* Mempunyai sisik pada kakinya.
* Bertelur dan telurnya dilindungi oleh cangkerang keras.
* Bernafas melalui peparu.
* Berdarah panas.
Taburan

Burung hidup dan berkembang biak di sebahagian besar habitat darat dan pada tujuh benua sehingga membentuk koloni di kawasan ekstrem mereka seperti di pedalaman Antartika. Taburan biokepelbagaian tertinggi burung adalah di wilayah tropika. Keadaan ini juga sudah diduga sebelumnya bahawa kepelbagaian burung paling ketara adalah hasil daripada penspesiesan di daerah tropika; walau bagaimanapun, kajian baharu menemukan penspesiesan tahap tertinggi di kawasan latitud tinggi yang diimbangi dengan darjat kepupusan lebih besar daripada kawasan tropika. Beberapa famili burung telah beradaptasi dalam menjalani hidup di lautan dunia, dengan beberapa spesies burung laut datang ke darat hanya demi tujuan pembiakan dan beberapa penguin telah tercatat menyelam sedalah .

Banyak spesies burung yang telah membentuk populasi di wilayah kerana dibawa atau diperkenalkan oleh manusia ke kawasan-kawasan baharu. Beberapa kes memang disengajakan seperti Phasianus colchicus yang diperkenalkan dan dibiak sebagai burung buruan. Selain itu, ada beberapa kes yang berlaku secara tak sengaja seperti pembentukan populasi Myiopsitta monachus liar di beberapa bandar Amerika Utara setelah melepaskan diri daripada kurungan. Beberapa spesies, termasuk burung bangau kendi, Milvago chimachima dan burung galah, telah membiak meluas merentasi kawasan habitat asal berikutan amalan-amalan pertanian yang membentuk habitat baharu yang sesuai.
Kelas burung

Kelas burung (Class:Aves) pula terbahagi kepada beberapa aturan seperti berikut :-
* Struthioniformes, Burung Unta
* Casuariiformes, Kesuari dan Emu
* Apterygiformes, Burung Kiwi
* Rheiformes, Burung Unta-Amerika
* Tinamiformes, Kesuari-Ayam
* Anseriformes, Itik, Angsa dan seumpamanya.
* Galliformes, Ayam, Kuang dan seumpamanya.
* Columbiformes, Merpati, Pergam, Punai dan seumpamanya.
* Mesithornithiformes, Sintar-Merbuk
* Pteroclidiformes, Merbuk-Gurun
* Otidiformes, Burung Jaguh
* Musophagiformes, Sewah-Buah
* Cuculiformes, Sewah, Burung Mati Anak, Cenuk, Bubut dan seumpamanya.
* Caprimulgiformes, Burung Tukang
* Nyctibiiformes, Segan-Amerika
* Steatorithiformes, Segan-Minyak
* Podargiformes, Burung Cucur
* Aegotheliformes, Segan-Hantu
* Apodiformes, Layang-layang Sabit dan Burung Madu.
* Gruiformes, Keria, Sintar dan seumpamanya.
* Charadriiformes, Rapang, Kedidi dan seumpamanya.
* Phoenicopteriformes, Flamingo
* Podicipediformes, Tetimbul
* Opisthocomiformes, Kuang-Panjat
* Eurypgiformes, Pucung-Berjambul dan Gelam-Matahari
* Phaethontiformes, Camar-Pita
* Gaviiformes, Seselam
* Sphenisciformes, Penguin
* Procellariiformes, Albatros, Merpati-Laut dan seumpamanya.
* Ciconiiformes, Burung Botak, Upih dan seumpamanya.
* Suliformes, Angsa-Laut, Kosa, Simbang dan seumpamanya.
* Pelecaniformes, Undan, Pucung dan seumpamanya.
* Accipitriformes, Helang dan seumpamanya.
* Strigiformes, Burung Hantu
* Coliiformes, Tetupai
* Leptosomiformes, Tiung-Sewah
* Trogoniformes, Kesumba
* Bucerotiformes, Enggang, Hudhud dan seumpamanya.
* Coraciiformes, Pekaka, Berek-berek dan seumpamanya.
* Galbuliformes, Takur-Sambar dan Takur-Beberek
* Piciformes, Belatuk dan seumpamanya.
* Cariamiformes, Jenjang-Garang
* Falconiformes, Rajawali dan seumpamanya.
* Psittaciformes, Nuri, Bayan, Kakaktua dan seumpamanya.
* Passeriformes, Ciak, Pipit dan seumpamanya.
Senarai burung

Senarai nama burung-burung Malaysia

Antara spesies burung ialah :-
# Burung Gembala Kerbau
# Burung Ranggung Padi
# Burung Bangau Leher Hitam
# Burung Bangau Kecil
# Burung Bangau Sederhana
# Burung Helang Kembara Hitam
# Burung Pucung Gelam
# Burung Pucung Keladi
# Burung Pucung Seriap
# Burung Pucung Serandau
# Burung Pekaka Sungai
# Burung Pekaka Paruh Pendek
# Burung Perling Mata Merah
# Burung Pergam Besar
# Burung Tekukur
# burung Botak Besar
# burung Botak Upeh
# burung Undan Merah Jambu Hitam
# burung Pucong Keladi
# burung Sekendi Kepala Hitam
# burung Angsa Mesir
# burung Angsa Hitam
# burung Merak Pongsu
# burung Cenderawasih
# burung Serak Gunung
# burung Kuang Cermin
# burung Kuang Raya Gunung
# burung Kuang Cermin
# burung Kuang Raya
# burung Merah Mata
# burung Merak
# burung Pegar
# burung Siul
# burung Serok
# burung Enggang Papan (Buceros rhinoceros)
# Burung Hantu punggur (Strix leptogramurica)
# Burung Hantu Ketumbuk ketampi (Ketupa ketupu)
# Burung Hantu Rumput (Tyto longimembris)
# Burung Hantu Coklat (Phodilus badius)
# Burung Hantu Telinga Panjang (Asio otus)
# Burung Hantu Telinga Pendek (Asio flammeus)
# Pungguk (Ninox scutulata malaccensis)
# Burung Madu Sriganti (Nectarinia jugulris)
# Burung Lang Alap Jambul (Accipiter trivigartus)
# Burung Lang Kanguk
# Burung Julang Mas (Aceros)
# Burung Bangau
# Burung Belatuk
# Burung Bangau
# Burung Helang
# Burung Layang-layang
# Burung Murai
# Burung Pipit
# Burung Unta
# Burung Merak
# Burung Enggang
# Burung Kenari
# Burung Undan
# Burung Emu
# Burung Tiung
# Penguin
# Burung Puyuh
# Burung Hering
# Burung Kakaktua
# Burung Hantu
# Bayan Parakeet
# Burung Nuri
# Burung Kiwi
# Burung Siul
# Burung Ruak-ruak
# Burung Gagak
# Burung Raja Udang
# Burung Merpati
# Burung Flamingo
# Burung Kelicap
# Burung Enggang
#Burung Kenyalang
# Burung Rajawali
Rujukan
Pautan luar

*
* Apakah burung itu?
* Canggihnya Pengemudian Burung